

 **ΔΗΜΟΤΙΚΟ ΣΧΟΛΕΙΟ ΑΡΑΔΙΠΠΟΥ Β΄**

**Γρηγόρη Αυξεντίου 15, 7103 Αραδίππου - Τηλ. 24530388 / 24813039**

**Fax: 24532383 Email:dim-aradippou2-lar@schools.ac.cy**

**11/11/2020**

**ΤΗΓΑΝΟΚΙΝΗΣΗ ΣΤΟ ΣΧΟΛΕΙΟ ΜΑΣ**

Αγαπητοί γονείς,

 Με την ευκαιρία της νέας σχολικής χρονιάς θα θέλαμε να σας ενημερώσουμε για τη συνέχιση και φέτος του προγράμματος **Τηγανοκίνηση** στο σχολείο μας. Το πρόγραμμα τελεί υπό την αιγίδα του Υπουργείου Παιδείας και Πολιτισμού, σε συνεργασία με το Παιδαγωγικό Ινστιτούτο Κύπρου και τον Μη Κερδοσκοπικό Οργανισμό ΑΚΤΗ.

 Με την **Τηγανοκίνηση** στοχεύουμε στη βιωματική εκπαίδευση των μαθητών στο σχολείο μας, μέσα από την ενεργό εμπλοκή τους στην διαδικασία ολοκληρωμένης διαχείρισης των σπιτικών χρησιμοποιημένων μαγειρικών λαδιών και επίλυσης ενός προβλήματος, του οποίου οι ίδιοι αποτελούν αναπόσπαστο μέρος.

 Οι μαθητές μπορούν να φέρνουν στο σχολείο οποιαδήποτε φυτικά λάδια από το τηγάνισμα, το ψήσιμο στο φούρνο, τη σαλάτα, κονσέρβες όπως αυτές του τόνου, κλπ. Αφού πρώτα κρυώσει το λάδι, το μεταγγίζουμε σε ένα οποιοδήποτε ανθεκτικό, άδειο, καθαρό δοχείο (π.χ νερού, γάλακτος, λαδιού, κλπ).

Τα παιδιά του σχολείου μπορούν να μεταφέρουν λάδι από το σπίτι **καθημερινώς.** Θα υπάρχουν κουτιά στον χώρο μπροστά από την αποθήκη που βρίσκεται το βαρέλι της τηγανοκίνησης, απέναντι από το κυλικείο, για να τοποθετούν τα δοχεία τους το πρωί, πριν μπουν στην τάξη τους, τα οποία αργότερα θα χύνονται στο βαρέλι της Τηγανοκίνησης.

Τόσο το καθαρό κέρδος από την πώληση των τηγανελαίων και του βιοντίζελ που θα μαζεύει το σχολείο, όσο και τα χρηματικά έπαθλα από πιθανή επιτυχία του σχολείου στον ετήσιο παγκύπριο διαγωνισμό συλλογής “τηγανελαίων”, θα δίδονται στη σχολική μας μονάδα για την υποστήριξη δράσεων σχετικών με την βελτίωση του περιβαλλοντικού της χαρακτήρα (π.χ για εφαρμογή φωτοβολταϊκών, συστημάτων εξοικονόμησης νερού και ενέργειας, κομποστοποίηση, αύξηση του πρασίνου, κλπ).

Προσμένουμε στη συνεργασία και υποστήριξή σας σε αυτό το πρόγραμμα, σε μια κοινή προσπάθεια όλων των εμπλεκομένων για συνεχή αναβάθμιση της εκπαίδευσης για την αειφόρο ανάπτυξη στα σχολεία μας, την ενίσχυση της περιβαλλοντικής συνείδησης και την προστασία του περιβάλλοντος. Σας καλούμε λοιπόν να μαζεύετε τα χρησιμοποιημένα τηγανέλαιά σας και να μεταφέρονται στο σχολείο για αυτή τη συλλογική προσπάθεια.

Καλή σχολική χρονιά!!!

*Από το Σχολείο*